Film iki nyritakake tim produksi filem kang budhal saka Jakarta menyang Bantul, Yogyakarta kanggo nyiapake shooting filem. Sutradara lan Asisten Sutradara dikancani karo Manager Produksi lan 2 artis utama nglakoni "reece", déné tim "behind the scene" nglakoni dokumentasi persiapan produksi iku. Tim iku nggawa style wong saka kutha gedhé, mlebu ing panggonan kang disucikake lan wingit. Mula kadadéan-kadadéan kang aneh wiwit dirasakaké, nganti tekan calon paraga baku wadon klebonan setan. Kanthi direwangi paranormal, tim iku nyoba ngusir setan iku, nanging gagal.